– Өфөлә бик күп яҡшы кешеләр менән танышырға форсат сыҡты. Күбеһе менән концерттарымда таныштым. Социаль селтәрҙәрҙә лә хәҙер Башҡортостандан дуҫтарым күп. Филармониялағы концертымда Илмир Ҡурай менән бергә уйнаныҡ. Хомус менән ҡурай моңо тәүге нотанан уҡ шул тиклем аһәңле яңғыраны, тылсымлы моң яралды! Зал был сығышыбыҙҙы дәррәү алҡыштар менән ҡаршыланы.